Munkanapló

Portugália

Póvoa de Varzim

2022. 07. 19-08. 09.

2022.07.19

A géppel leszáltunk Portoban, nagyon jó volt. A látvány eszméletlen volt. Alberto nevezetű férfi jött értünk. Azután kisbusszal vittek minket a szálláshoz. A szállás nagyon tiszta és modern volt. Ezután étterembe mentünk kajálni, nem volt rossz bár nem a legjobb. Végül az Óceánnal zártuk a napot, ami nagyon hideg volt. 11-kor volt lámpaoltás.

2022.07.20

Ma 7.30 kor keltünk, kávéztunk és reggeliztünk.

Utána elmentünk meglátogatni a munkahelyünket és bemutatkoztunk. Nagyon vidám ember volt a főnök. Miután vége lett a látogatásoknak szabad foglalkozás volt. Én és pár barátom elmentünk vásárolni ekkor vettem egy Tommy Hilfiger órát, ami a nap fénypontja volt. A nap további része nevetéssel telt és izgatottan vártuk mi lesz holnap a munkába.

2022.07.21

Ma volt az első munka nap. Alberto 8.40 re jött értünk. 9 körül már ott voltunk a munkahelyen bár sokat álltunk, mert nem volt úgy munka, aztán egy Volkswagenen termosztátot cseréltünk. Ezzel sok idő ment el, mert volt néhány probléma.

12.00 elmentünk kajálni, de 40 perc elment azzal, hogy kerestük az éttermet. Kaja után folytatunk egy olaj cserével aztán haza mentünk, a nap további része beszélgetéssel telt.

2022.07.22

Ma a szokásos időben keltünk és mentünk a munkahelyünkre. A főnök nem érkezett meg időben, ezért az egyik alkalmazottal mutogatással kommunikálva dolgoztunk. Egy Peugeot csomagtartó részét bontottunk szét, ami rengeteg szívással járt a horpadások miatt. Aztán csináltunk kisebb munkákat és vége is lett a munkának. Este felé elmentünk a partra és egy nagy zenés rendezvénybe botlottunk, ahol voltunk 2 órát, utána még hülyéskedtünk és vége lett a napnak.

2022.07.23

Ma 7 kor keltünk, és 8 kor mentünk mosni. Mosás közben elmentünk a partra megnézni az Óceánt. Délben végeztünk a mosodában utána fociztunk a srácokkal egész nap. Közben sok feszültség volt. Közben a benzinkúton egy kicsit szórakoztunk. Utána ment tovább a foci és a zene. Éjfélig ment a szórakozás.

2022.07.24

Ma Portoba mentünk kora reggel és egy Ken nevű férfi volt az idegenvezetőnk. Körbevezetett minket Porto nevezetes helyein. Még bort is kóstoltunk és 1 órás hajó úton vettünk részt. Megnéztük a város híres helyeit. Erre elment az egész nap. Este tengóztunk a srácokkal amibe mindenki részt vett.

2022.07.25

Ma szokott időben keltünk 7.30 kor. Palacsinta volt a reggeli ami finom volt. Reggeli után mindenki ment a munka helyére. Csináltunk egy SEAT fékbetét cserét, lengőkar cserét, gömbfej cserét és egy féltengely cseréltünk. Este mindenki külön volt. Nem volt közös program.

2022.07.26

Ma nagyon álmosan indult a reggel de legalább finom volt a reggeli. Délelőtt szinte csak álltunk de megcsináltunk egy Fordon szervízcserét. Délután ismét ment  a mutogatás. A Fordra felraktuk az új gatlót. Segítettünk szélvédőt cserélni. Este meg törülköző csata volt.

2022. 07.27

Ma minden megszokottan indult. Munkában egy Renault kisbuszon olaj szűrő cserét csináltunk meg feltöltöttük hűtő folyadékkal. Délután egy újabb típusú BMW-n olaj szűrőt és benzin szűrőt cseréltünk. Az este nyugodtan telt zene hallgatással.

2022.07.28

Ma szokott időben keltünk 7.30 kor. Munkában két egyforma BMW-n dolgoztunk olaj cserét csináltunk és kicseréltük a gátlókat. Gyorsan elment a nap és még egy Renaultba cseréltünk szűrőket. Délután bemenetünk a benzin kútra mecsbokszot venni. Éjfélig voltam fent.

2022..07.29

Ma szokatlanul fáradtan indult a reggel. Az autóban csak zenével tudtam ébren maradni. Egész nap csináltunk egy skodát mert hengerfejes volt, egy Toyota olaj cserét. Szokott időben 5 re jött értünk Alberto. Este egy Portugál kaját adtak, ami nagyon jó volt. Egész este ment a telefonozás.

2022.07.30

Ma fél 8 kor keltünk a csoport egyik fele szörfözni ment, a másik részének pedig szabad foglalkozás. Elmentünk a partra és ebédkor találkoztunk a többiekkel. A délutánt  a szálláson töltöttem, mert ki akartam pihenni az egész hetet. Este bemenetünk még a Burger Kingbe és utána a partra. A parton volt egy kis probléma de nem lett komoly gond.

2022.07.31

Ma jól indult a reggel, volt idő pihenni. Egész délelőtt az ágyban pihentem. Ebéd után elmentünk a partra. Tele volt a part, a víz nagyon jó volt és még röpiztünk mexikói turistákkal. Este meglátszott, hogy lebarnult mindenki. Ez volt az eddigi legjobb nap.

2022.08.01

Ma ugyan úgy indult a reggel mint minden másik nap. Munkában szétbontottuk egy Skoda motorját. Hengerfejet leszedtük. Opel olajcsere volt még. A kaják nem voltak olyan jók. Este a pihenéssel telt. Ekkor jöttek új vendégek, mégpedig Bolgárok, akik felverték az egész házat.

2022.08.02

Ma direkt hangosan keltünk, hogy visszaadjuk a tegnap estét. Munkában egy Skodából kiszedtük a blokkot és darabjaira szedtük az egész motort. Eljött az ebéd idő és már egyikünk se várta mert nem olyan jók a kaják. Délután meg Opel és Ford olaj cserét csináltunk. Estére már hulla fáradt voltam.

2022.08.03

Ma jól indult a reggel mert sok palacsinta volt.

A bolgárokkal együtt mentünk. Csináltunk három Peugeo olaj cserét és akkumulátor cserét aztán egy Renault olaj cserét és hűtő víz utántöltést. Egész nap nem voltak jók a kaják sajnos. Miután visszaértünk akkor voltam a legfáradtabb egész gyakorlat óta.

2022.08.04

Ma lendületesen indult a reggel mert már csak 2 nap van hátra a munkából. A munkába érve egyből nekiestünk egy Fordnak, amin egész nap dolgoztunk, fékbetét cserék, vezérlés. Ebéd az jó volt mert spagettit ettem. Kaja után bemenetünk a boltba vásárolni és bóhockodni. Munka után olyan fáradtság jött rám, hogy mozdulni nem tudtam. Izgalommal várom a holnapot, mert akkor van az utolsó munkanap.

2022.08.05

Ma kipihenten indult a reggel. Elérkezett az utolsó munkanap. Délelőtt egy Citroën autón csináltunk fékbetét cserét. Ebédkor tőkehalat ettem, aminek teljesen más volt az íze, mint egy mirelitnek. Délután folytattuk tovább a fékcserét. Sokat álltunk munka nélkül egész nap. Mikor eljött a munka vége át adtuk az ajándékokat és elköszöntünk tőlük. Hazaérve olyan fáradtak voltunk, hogy szinte csak feküdtünk, de végül úgy 2 körül tudtam elaludni.

2022.08.06

Ma reggel nagyon jó volt mert sokáig lehetett aludni, azután lementem reggelizni és utána vissza aludtam. Délig aludtam. Ekkor jött el az ebéd és egyből mentem ebédelni. Az ebéd egy Portugál különlegesség volt. Utána folytattam a pihenéssel a délutánt. Este a srácokkal elmentünk kebabozni amit nagyon jól csináltak és körbe jártuk a part másik oldalát.

2022.08.07

Ma korán keltünk mert busszal mentünk Brágába. 3 helyet látogattunk egész nap. Volt 2 templomot és 1 várat néztünk meg. Ebédkor pizzát ettünk a Pizza Hut-ból. Nagyon jól szórakoztunk. Végül hulla fáradtan értünk vissza a szállásra. Én a szobában pihentem utána egész végig.

2022.08.08

Ma indult meg az utolsó nap Portugáliában. Mindenki ideges volt egy kicsit mert véget ér az utazás. Egésznap szabad foglalkozás volt. Én délelőtt telefonoztam és délután sétáltunk egy kicsit. Este a barátaimmal elmentünk utoljára az Óceán partra és belementünk. Utána csináltunk pár őrültséget és a szállásra visszaérve hajnalig buliztunk a bolgárokkal.

2022.08.09

Hajnal volt mikor a buli véget ért mert indultunk a reptérre. 1 órája volt mindenkinek elkészülni. Végül elbúcsúztunk a bolgároktól és felszálltunk a buszra. A hangulat nem éppen boldog volt. Mindenki maradni akart volna de ahogy mondják "aminek eleje van, annak van vége is". A reptéren 2 órát voltunk és mire elintéztünk mindent már fel is szálltunk a gépre. Nagy köd volt alig lehetett látni valamit. Végül 3 és fél óra utazás után megérkeztünk Budapestre ahonnan mindenki haza ment.

Kochán Dávid 11B